tomron87/hebrew-wikipedia-sentences-corpus huggingface dataset:
ציר HPA שלא מתפקד בצורה מיטיבה, למשל במצב של לחץ כרוני, יתבטא ברמות גבוהות של קורטיזול לאורך כל היום, אשר מזוהות עם דיכאון מז'ורי, רגישות למחלות, בעיות לב, בעיות כלי דם, היפר-אקטיביות, טרשת נפוצה ועייפות.
במחקרים נמצא כי ישנה מגמת ירידה של הקורטיזול לאחר תרגול MBSR וכי תפקוד ציר ה-HPA נעשה אופטימלי יותר ומקושר לרווחה נפשית חיונית.
רמות גבוהות של קורטיזול משפיעות גם על המערכת החיסונית ולאורך זמן פוגעות במערכת זו.
לתרגול MBSR השפעה על הפרופיל החיסוני במספר פרמטרים.
לאחר התרגול ישנה הפחתה ברמת הציטוקינים, שהם חלבונים המהווים את הבסיס לתקשורת בין תאי מערכת החיסון ובין תאים השייכים לרקמות הגוף.
ההפחתה ברמת הציטוקינים תורמת לשיפור בתפקודה של מערכת החיסון של התאים.
מצבי לחץ עשויים לגרום גם לשינויים במבנים מולקולריים בגוף האדם.
למשל, ידוע שלחץ משפיע על הטלומר – קצה הכרומוזום אשר מכיל את החומר התורשתי שבגרעין התא ומונע את שחיקת הכרומוזום או הידבקותו לכרומוזומים אחרים.
הידלדלותו חושפת את התא לשגיאות גנטיות ואף למוות.
במחקרים ראשוניים שנערכו על קבוצת חולי סרטן השד נמצא כי אותם חולים אשר תרגלו MBSR שימרו את אורך הטלומרים שלהם ובעקבות כך היו בעלי חוסן והחלמה מאותה מחלה, בהשוואה לקבוצת הביקורת שבה לא תרגלו MBSR.
עם זאת, ההתערבויות במחקרים שנערכו היו קצרות-טווח ובסביבה לחוצה יחסית.
לכן, יש לבצע אותם בטווחים שונים ובסביבות מגוונות על מנת להכליל ולוודא את הממצאים.
מחקרים בתחום השפעה על המוח
מחקרי דימות מוחי תפקודי שבדקו השפעות של MBSR על המוח הראו שינויים מוחיים בעקבות התרגול.
למשל, נמצאה עלייה בחיבוריות ובנפח של פיתול החגורה הקדמי (הקשור לוויסות עצמי ורגשי), קליפת המוח הקדם-מצחית (הקשורה ליכולות של מודעות של תהליכים תודעתיים, מחשבתיים רגשיים ויכולות של הערכה מחדש) וההיפוקמפוס (הקשור לתהליכי זיכרון וויסות רגשי).
שינויים אלה דומים לשינויים הנגרמים כתוצאה ממדיטציות מסורתיות של מתאמנים וותיקים, כגון נזירים.
אזורים אלה מהווים חלק מרשת ברירת המחדל, התומכת בסוגים שונים של התבוננות פנימית כגון: הזכרות בעבר, חשיבה על העתיד והיכולת לראות את נקודת המבט של האחר.
אבנורמליות ברשת זו מקושרת לרומינציה לפסיכופתולוגיות כגון דיכאון.
אצל מתרגלי MBSR נמצאה גם ירידה בפעילות האמיגדלה, אזור במוח אשר מפעיל בין היתר את תגובת הסטרס המוחית שמכניסה את האורגניזם למצב של "הילחם או ברח".
האמיגדלה מוסיפה לגירוי סנסורי (לדוגמה מפגש עם אריה) ערך רגשי (כגון פחד) ומגיבה מידית, תוך אלפיות השנייה.
כך האמיגדלה משמשת כמערכת אזהרה לא מודעת.
לעומת זאת, במצבים בהם מתאפשר עיבוד מודע, הקורטקס הקדם-מצחי מווסת את האמיגדלה בהתאם לגירוי.
אצל מתרגלי MBSR, נמצא כי הקורטקס הקדם-מצחי יעיל יותר בדיכוי תגובת האמיגדלה לגירוי רגשי, ובכך מאפשר וויסות רגשי מהיר יותר.
שינויים אלה בפעילות האמיגדלה הם ייחודיים לMBSR ואינם נצפים אצל מתרגלים של מדיטציות מסורתיות.
אחד ההסברים לשינויים באמגילדה אצל מתרגלי MBSR לעומת מתרגלים ותיקים (נזירים) היא שמשתתפי הקורס חיים בעולם המערבי בו הסבירות להיתקל בגירויים מלחיצים גבוהה יותר, ועל כן ייתכן שתגובת הסף שלהם גבוהה יותר מלכתחילה מאשר אצל נזירים בודהיסטים.
שינויים נוספים שנצפו במחקרי דימות מוח מבני הראו כי בעקבות MBSR יש עלייה בריכוז החומר האפור (עליה בכמות נוירונים או עליה בחיבורים ביניהם) בשלושה אזורים מוחיים: ההיפוקמפוס השמאלי, ושני אזורים בגזע המוח - הraphe nuclei וה locus coeruleus.
עליה בריכוז החומר האפור באזורים אלו מקבילה ליכולת תפקוד טובה יותר של אותם אזורים.
בנוסף לאזורים המבניים בהם נמצאו שינויים כתוצאה מתרגול MBSR, נמצאו גם שינויים בקישוריות המוחית בין אזורים שונים: אזורים סנסוריים בקליפת המוח, רשת ברירת המחדל ואזורים המעורבים בקשב.
נמצא כי התעצמה הקישוריות החיובית בין האזור השמיעתי ואזורי הקשב.
ייתכן כי ממצא זה מצביע על שליטה טובה יותר ביכולות העיבוד ועל עיבוד מודע יותר של גירויים כתוצאה מתרגול MBSR.
כמו כן, לא נמצא קשר בין אזורים ראייתיים לאזורי רשת ברירת המחדל.
ממצא זה עשוי להצביע על עלייה בסינון של מידע ויזואלי שלא עובר עיבוד קשבי.
כלל הממצאים יכולים לרמז על העצמה של עיבוד סנסורי, הקצאה טובה יותר של מקורות הקשב ועל היכולת למיקוד קשב באופן עקבי יותר.
השינויים התפקודיים, המבניים והקישוריים במוח שנמצאו בעקבות תוכנית ה-MBSR נמצאים בהלימה עם מחקרים רבים המתעדים את ההשפעה החיובית של תוכנית ה-MBSR על חרדה, דיכאון ויכולות מיקוד הקשב.
אולם, המחקרים נעשו על מדגם של אנשים שפנו למחקר או הופנו דרך רופא בחיפוש אחר סדנה להורדת לחץ וקיבלו דגשים מיוחדים להתמקד בדברים מסוימים.
כלומר, השפעות אלו היו על אוכלוסייה שסבלה מהפרעות חרדה ודיכאון, איננו יודעים כיצד ההשפעה על אוכלוסיות אחרות או ללא הוראות והדגשים שניתנו.
MBK הוא מרכז קניות נרחב בבנגקוק, תאילנד.
הקניון ממוקם במחוז פתום וואן, בצומת הרחובות "ראמה הראשון" ו"פאיה תאי".
הקניון קרוב לסיאם סקוור, אליו ניתן להגיע מהקומה השנייה באמצעות גשר להולכי רגל.
בקניון שמונה קומות, המכילות בערך 2,000 חנויות ומסעדות ביניהם חנות כלבו בבעלות תאגיד טוקיוּ.
ב-MBK מבקרים מדי יום כ-100,000 אנשים, כמחצית מהמבקרים במתחם הם בני נוער תאילנדים וכשליש מהם הם תיירים.
קניון ה-MBK פופולרי בקרב התיירים, על אף שרוב הקונים הם תושבי בנגקוק.
הקניון מקושר לסיאם דיסקברי ולמרכז הקניות סיאם פרגון באמצעות גשר להולכי רגל.
כאשר נפתח ב-1985 היה MBK הקניון הגדול ביותר באסיה.
הקניון נבנה על קרקע שהושכרה מאוניברסיטת צ'ולאלונגקון.
השכירות חודשה בשנת 2002. MBK נקרא על שם הורי המפתח "Sirichai Bulakul", "מה" ו"בון קרונג".
בקומת הקרקע מוצבים פסלי ההורים.
סקייטריין - עצירה בתחנת "סיאם" ואז הליכה של כ-500 מטרים לקניון.
Khlong Saen Saeb - עצירה במזח Hua Chang שממקומם במרחק הליכה מהקניון.
חנות כלבו בת ארבע קומות בבעלות תאגיד טוקיוּ ממוקמת בצפון הקניון.
מלון פתומוואן פרינסס ממוקם בדרום הקניון.
קומות 1–3: ביגוד ונעליים, עור, מוצרי קוסמטיקה ועיצוב שיער, צעצועים, זהב ותכשיטים
קומה 4: אלקטרוניקה, טלפונים סלולרים, תקליטורים
קומה 5: מתחם אוכל בינלאומי, מסעדות, ריהוט, צילום, מחשבים
קומה 6: אזור דוכני האוכל והאוכל המהיר, חנויות מזכרות
קומה 7: קולנוע, באולינג, קריוקי
MCR-1 הוא מנגנון גנטי שבאמצעותו הגן mcr-1 מעניק את העמידות האנטיביוטית הפלסמידית (היחידה הידועה עד היום) לקוליסטין, שהוא פולימיקסין אנטיביוטי המשמש כסם תרופה ממשפחת "אנטיביוטיקות מוצא אחרון".
המנגנון, שזוהה לראשונה בחיידק Escherichia coli (מסוג SHP45) שנלקח מחזיר בסין, בנובמבר 2015, נמצא לאחר מכן גם בדגימות שנלקחו בהולנד, מלזיה, פורטוגל, דנמרק ואנגליה.
MCR-1 הוא הפולימיקסין הראשון שנודע כי הוא מסוגל לבצע העברה גנטית אופקית.
MBDA הוא שמה של חברה אירופאית המפתחת ומייצרת טילים ומוצרים צבאיים אחרים.
היא נוצרה על ידי מיזוג של החברות: Aérospatiale-Matra Missiles הצרפתית (של EADS, כיום קבוצת איירבוס), Alenia Marconi Systems האיטלקית (של לאונרדו (Finmeccanica לשעבר)) ו-Matra BAe Dynamics הבריטית (של BAE Systems) בדצמבר 2001. ב-2015, היו לחברה כ-10,000 עובדים.
ב-2015, MBDA רשמה הזמנות על סך €5.2bn ובנוסף צבר הזמנות של €15.1bn MBDA עובדת עם כוחות מזוינים של כ-90 מדינות ברחבי העולם.
בסך הכל, לקבוצה יש 45 מוצרים מבצעיים, ועוד כ-15 בפיתוח.
ASRAAM - טווח קצר, הנחיית IR
Meteor - טיל ארוך טווח, המתביית על מכ"ם פעיל
MICA - טיל מונחה IR ומכ"ם (גם SAM)
Eurosam Aster - טווח בינוני (Aster 15) וארוך (Aster 30) הגרסה היבשתית והימית של SAM
CAMM (גרסאות ים אוויר ויבשה)
ASMPA - טיל גרעיני צרפתי
Diamond Back - קיט להגדלת טווח עבור SDB
אקסוסט (גרסאות ים אוויר ויבשה של סוללות שיגור)
Marte (גרסאות ים אוויר ויבשה של סוללות שיגור)
מערכת עתידית מרובת ראשי קרב
MB-Trac הוא טרקטור לשימוש חקלאי, מתוצרת יצרנית הרכב הגרמנית מרצדס-בנץ אשר יוצר בין השנים 1973–1992.
דגמי ה-"MB-Trac" מאופיינים על ידי 4 גלגלים זהים, מהירות כביש מהיר ומנועי "מרצדס" רבי עוצמה.
בניגוד לטרקטורים קונבנציונליים, הקבינה ממוקמת בין הצירים, אך ההיגוי מתממש לא בחזית הקדמית והאחורית, אלא עם סרן קדמי סטנדרטי.
קבינה גבוהה - שדה ראייה רחב.
"MB" - קיצור של שם היצרן "mercedes-benz".
בשנת 1981 בבלגיה, חברת "UCA" שינתה את גלגלי דגמי ה-"MB-Trac" לצורכי רכבת.
בשנת 1991 עם סיום הייצור של "מרצדס-בנץ" חברת "Werner Forst" השתלטה על קווי הייצור.
MAZ-530 היא משאית עפר אשר יוצרה על ידי יצרנית כלי הרכב הכבדים Minsk Automobile Plant בשנים (1957–1960), ועל ידי יצרנית משאיות הענק BelAZ בשנים (1960–1963).
קוטר חיצוני של צמיגים - 1.8 מטר.
סיבוב מעגל (קוטר): 28 מטר (נמדד בגלגל הקדמי.
זווית הטיה מקסימלית (מכולה): 65°.
על פי תוצאות בדיקה היצרן, משאית העפר של מודל זה הוכרה לא מוצלחת לעבודה במחצבות, שכן היה רדיוס ענק עבור תמרון סיבוב, וקושי תמרון בנסיעה.
MAZ-541 היא משאית המוגדרת כמשאית דחיפה (מטוס) מתוצרת יצרנית כלי הרכב הכבדים "Minsk Automobile Plant" אשר יוצרה בשנת 1956 ברוסיה.
בעבר השתמשו במשאיות קונבנציונליות לגרירת מטוסים, אך עם הופעת המטוסים Tu-104 וה-Tu-114, נדרשו כלי רכב חזקים יותר.
נעשה שימוש בטרקטורים מסוג MAZ-535, אך גובהו הצריך מוט גרירה ארוך יותר; כתוצאה מכך, כושר התמרון החמיר כאשר הטרקטור נאלץ לעיתים קרובות להסתובב ולהתחבר מחדש.
זה לא רק גרם לעיכובים בטיסות, אלא גם יצר סביבה לא בטוחה בשדה התעופה.
דגם "MAZ-541" התבסס על דגם MAZ-525 כולל המנוע.
6 צמיגים, (4 צמיגים אחוריים).
תא נהג (קבינה) - כפולה.
סוג הנעה: הנעה כפולה 4x4 (הסרן הקדמי יכול היה להתנתק ההנעה הפכה להנעה אחורית).
ההנעה האחורית נלקחה מדגם "MAZ-525", ההנעה הקדמית נלקחה מדגם "YaAZ-214".
דגמי "MAZ-541" שירתו בנמל התעופה הבינלאומי שרמטייבו.
MAZ-525 היא משאית עפר אשר יוצרה על ידי יצרנית כלי הרכב הכבדים "Minsk Automobile Plant" (1950-1959), ועל ידי יצרנית משאיות הענק "BelAZ" (1959-1967).
הפעלת דגם "MAZ-525" נמשכה עד ראשית שנות ה-70 של המאה ה-20. הדגם השתתף באתרי הבנייה הסובייטיים הגדולים בשנות ה-50 ובשנות ה-60 של המאה ה-20.
הדגם השתתף בפרויקטים של בניה בחו"ל, כגון בניית סכר אסואן במצרים .
קיבולת מכל דלק - 400 ליטר.
זווית הטיה מקסימלית (מכולה): 65°
"MAZ-525", שנת 1951 צולם בסרט "Zacít znova" שיצא לאקרנים ברוסיה בשנת 1964.
MBA היא קבוצת כדורסל לגברים מהעיר מוסקבה, רוסיה המתמודדת ב.
בשנים 2013–2022 התמודדה בליגה השנייה בחשיבותה ברוסיה, סופרליגה-1.
הקבוצה מפעילה גם קבוצת כדורסל נשים בשם זה, שמתמודדת בליגת העל הרוסית בכדורסל נשים.
הקבוצה הוקמה ביוזמת התאחדות הכדורסל המוסקבאית במאי 2013. הקבוצה הוקמה במקומה של קבוצת התאחדות הכדורסל הצעירה שהתמודדה בליגות המוסקבאיות החל מעונת 2011/2012.
בעונת 2013/2014 הקבוצה התמודדה בליגה הבכירה, הרביעית בחשיבותה ברוסיה.
ברם הקבוצה התחזקה מאוד וכבר בתום עונת הבכורה הבטיחה את העפלתה לליגת המשנה, הסופרליגה הרוסית בכדורסל.
בעונת 2014/2015 היא התקשתה מעט יותר וסיימה את העונה במקום 15.
הקבוצה התמודדה גם בטורניר הגביע הרוסי בכדורסל והישג השיא שלה הוא העפלה לשלב חצי הגמר בעונת 2025/2026.
מועדון הכדורסל המקצועני "MBA" הוא מועדון כדורסל נשים מהעיר מוסקבה.
מאז עונת 2015/2016, מתמודדת בליגת העל הרוסית בכדורסל נשים וביורוקאפ נשים.
המועדון נחשב ליורש מועדון איגוד הכדורסל לנוער של מוסקבה (Молодежная Баскетбольная Ассоциация), שאף הוא נשא את ראשי התיבות MBA) והוקם לראשונה בעונת 2011/2012.
תפיסת המועדון היא ששחקניות MBA הן רק בוגרות או תלמידות בתי ספר לספורט מהעיר מוסקבה.
MAZ או מפעל הרכבים של מינסק (בבלארוסית: Адкрытaе Акцыянэрнaе Таварыства «Мінскі аўтамабільны завод»; רשמית: "חברות המניות הפתוחה 'מפעל הרכבים של מינסק'"), היא יצרנית רכב בלארוסית, מהגדולות במזרח אירופה.
המפעל הוקם באוגוסט 1944, בעקבות החלטת הממשלה והמפעל החל לפעול בסיום מלחמת העולם השנייה.
דגם ה-MAZ הראשון, MAZ-200, נכנס לייצור בשנת 1949. משאית זו השתמשה במנועי דו פעימות של ג'נרל מוטורס והייתה המשך של משאית שפותחה על ידי מפעל המנוע הירוסלבי (YaMZ), שבנה גם את המנועים.
בהמשך, המנועים המקוריים של YaMZ פותחו ויושמו בסדרת MAZ-500 שהוצגה לראשונה בשנת 1955, אך הגיעו רק לייצור סדרתי מלא בשנת 1965.
לא רק המפעל עצמו, אלא כל התשתית הוקמה מחדש תוך זמן קצר.
בנייני דירות, חנויות, מרפאות, בתי קולנוע נבנו בסמיכות למפעל MAZ, ומספקים לעובדי המפעל צרכים מקומיים (אם כי מוגבלים).
ברבים מאתרי הבנייה שבויי מלחמה גרמנים עבדו יחד עם עובדי בניין בלארוסים.
רוב הבניינים הללו עדיין בשירות המפעל כיום.
המפעל מייצר משאיות כבדות, אוטובוסים, טרוליבוסים, טרקטורים, משאיות סמי-טריילר ומנופים.
MAZ היה, ואולי הוא, היצרנית הגדולה בעולם של פלטפורמה לניוד טילים בליסטיים, הידועים שבהם הוא פלטפורמת MAZ-543 שנהגה לשאת ולשגר את טילי סקאד B והפלטפורמה המשמשת את טיל טופול M.
בסוף התקופה הסובייטית, MAZ הייתה היצרנית הגדולה ביותר של משאיות כבדות בברית המועצות והיחידה שייצרה כמה קטגוריות של משאיות.
לאחר התפרקותה של ברית המועצות, הצטמצם משמעותית היקף ייצור MAZ, כפי שקרה עם ארגונים רבים בבלארוס האולטרה-מתועשת, מכוונת לצרכיה של מדינה גדולה מאוד.
הייצור שהוזכר קודם לכן של רכבי תחבורה ציבורית היה תוצאה של גיוון שעברה החברה.
החברה מורכבת ממפעל MAZ הממוקם במינסק, שהוא המפעל העיקרי, כמו גם מספר מפעלים משניים:
בנקודות מסוימות בתולדותיה, MAZ "התאחדה" עם חברת רכב כבדה נוספת - BELAZ שגם היא באזור מינסק.
בשנת 1991 פוצל אגף המתמחה ברכבים צבאיים כבדים לעסק עצמאי נפרד, MZKT .
מבין שאר המוצרים האחרונים, אוטובוסים עירוניים של MAZ פועלים ברחבי בלארוס, כמו גם ברוסיה, אוקראינה, פולין, רומניה, סרביה ואסטוניה.
בסרביה, בשיתוף פעולה עם חברה מקומית BIK (תעשיות האוטובוסים Kragujevac), סוכם על ייצור אוטובוסים המונעים על גז בשם BIK-203, המבוססים על הפלטפורמה של דגם MAZ-203. אוטובוסים אלה הועברו לכמה עיירות סרביות לשימוש בחברות התחבורה הציבורית.
ייצור ראשי גורר לשווקים בינלאומיים עם הנעה 4x2 ו-6x4 היה המטרה המוצהרת, אך עדכון תקני פליטת המזהמים באיחוד האירופי הפך את הייצוא לאירופה לבלתי אפשרי.
בהתבסס על דגם MAZ-MAN יוצרו מערבלי בטון, כלים לתדלוק רכב, משאיות שטח, משאיות זבל ועוד, בעיקר למדינות מתפתחות בהן תקני זיהום האוויר אינם כה מחמירים.
קו הייצור של החברה הבלארוסית-גרמנית הדגים את היתרון של הטכנולוגיה שנוצרה על ידי שילוב היכולות והניסיון של יצרני הרכב בשתי המדינות.
בהשוואה לדגמים אירופיים מודרניים מקבילים, מוצרי MAZ-MAN זולים בשלושים אחוז בממוצע.
נכון להיום (2020), 98% ממשאיות MAZ-MAN עונות על תקן Euro-3 לפליטת מזהמים, בעוד שמכירה לאיחוד האירופי תדרוש עמידה בתקן Euro-5 או Euro-6.
עד 28 בנובמבר 2005 חברת MAZ-MAN מכרה אלף יחידות כלי רכב ללקוחות.
МАZ-501V (גרסת הנגרר לטרקטור של MAZ-501)
МАZ-502V (גרסת הנגרר לטרקטור של MAZ-502)
MAZ-535 / MAZ-537 - MAZ-535 והגרסה הכבדה יותר MAZ-537 פותחו בראשית שנות השישים ונבנו להובלת רקטות וטנקים מסוגים שונים.
MAZ-543 - MAZ-543 תוכנן גם להובלת טילי טווח בינוני וארוך ובעל מפרט זהה ל-MAZ-537 .
ה-MAZ-543 ידוע בעיקר כמשטח שיגור טילים נייד של טילי סקאד.
בנוסף, ישנם שינויים שונים, כמו MAZ-547 כמשטח שיגור נייד לטילי SS-20 או MAZ-7917 כמשטח שיגור לטיל הבין יבשתי של טופול.
MAZ-7904 - ה-MAZ-7904 הוא הרכב הגלגלים הגדול ביותר שתוכנן אי פעם למטרות צבאיות בברית המועצות.
האב-טיפוס תוכנן בשנת 1982 ככלי תמיכה לטילים בליסטיים בין יבשתיים, אך מעולם לא נכנס לייצור.
הרכב נמצא בשנת 2007 בהאנגר בבייקונור.
MAZ-7907 - ה-MAZ-7907 הוא רכב דו גלגלי בן 12 צירים להובלת טילים בין-יבשתיים, שתוכנן בשנת 1985, ובו הופקו שני אבות טיפוס.
נראה כי לפחות אחד שימש לאחר התמוטטות ברית המועצות להובלת חלקי גשר ואוניות.
בשנים 1999–2002 החברה מימנה את מועדון הכדורגל טורפדו מינסק.
בנוסף, משאיות החברה משתתפות במרוצי ראלי דקאר.
המוזיאון הלאומי לאמנויות מהמאה ה-21 או MAXXI (באיטלקית: Museo nazionale delle arti del XXI secolo) הוא מוזיאון לאומי לאמנות עכשווית ולאדריכלות בשכונת פלמיניו ברומא, איטליה.
המוזיאון מנוהל על ידי קרן שהוקמה על ידי המשרד האיטלקי למורשת ופעילות תרבותית.
הבניין תוכנן על ידי זהא חדיד, וזכה בפרס סטרלינג של המכון המלכותי לאדריכלים בריטים בשנת 2010.
זהא חדיד זכתה בתחרות עיצוב בינלאומית לעיצוב בניין המוזיאון.
הגשתה כללה חמישה מבנים נפרדים, שרק אחד מהם הושלם.
הוא נבנה באתר של צריף צבאי לשעבר.
בנייתו של המוזיאון נמשכה יותר מעשר שנים, והוא נפתח לקהל בשנת 2010. באותה השנה קיבלה את פרס סטרלינג לאדריכלות של המכון המלכותי לאדריכלים בריטים.
"הגרדיאן" כינה את בניין ה-MAXXI כ"יצירה הטובה ביותר של חדיד עד היום" וכ"יצירת מופת שמתאימה לשכון לצד פלאיה העתיקים של רומא".
MAXXI מורכב משני מוזיאונים: "MAXXI אמנות" ו-"MAXXI ארכיטקטורה".
החצר החיצונית המקיפה את המוזיאון מספקת מקום ליצירות אמנות רחבות היקף.
אוספי הקבע של שני המוזיאונים הללו צומחים באמצעות רכישות ישירות, וכן באמצעות עמלות, תחרויות נושאיות, פרסים לאמנים צעירים, תרומות והלוואות קבועות.
MAZ-504 הם מספר דגמים של משאיות כבדות, כולל משאיות סמי-טריילר אשר יוצרו על ידי יצרנית כלי הרכב הכבדים "Minsk Automobile Plant" בין השנים 1970–1965.
בדגמי סמי-טריילר 2 תצורות של "גורר" : קבינה קונבנציונלית, קבינה כפולה
"MAZ-504B" - גרסה לגרירת נגררים
"MAZ-504S" - גרסה לעבודה בתנאי מזג אוויר קיצוניים
"MAZ-504G" - גרסה לגרירת נגררים
"MAZ-504V" - גרסה ארוכה ומסיבית
מקסוול ג'ורג' שניידר , הידוע בשם הבמה MAX, הוא זמר-יוצר ושחקן יהודי אמריקאי.
ב-2018 זכה הסינגל שלו "Lights Down Low" באלבום פלטינה כפול בארצות הברית, באלבום פלטינה בקנדה ובאלבום זהב בהולנד.
הוא היה מועמד לפרסי iHeart בקטגוריה "אמן הפופ החדש הטוב ביותר".
ב-2020 זכה הסינגל שלו "Love Me Less" באלבום זהב בארצות הברית ובאלבום זהב בקנדה, ובעקבותיו הופיע ב-Jimmy Kimmel Live!
שניידר גדל בוודסטוק, ניו יורק.
הוא החל להופיע בגיל שלוש והחל להיות מיוצג מאז שהיה בן 14. הוא גדל כיהודי.
אביו הוא בן למשפחה יהודית ואמו התגיירה.
שניידר היה שחקן מחליף במחזמר 13 בברודוויי.
ב-2008 וב-2009 הוא שיחק ב-4 תפקידים ועבד עם מדונה בקמפיין בין-לאומי של דולצ'ה וגבאנה.
ב-2010 הוא זכה בפרס מטעם YoungArts .
ב-2012 כתב שניידר, יחד עם בן צ'ארלס, את השיר "Show You How to Do" לתוכנית הטלוויזיה האמריקאית שייק.
הוא שיחק את זנדר בסדרת הטלוויזיה "How to Rock" של ניקלודיאון.
כמו כן מכר שיר למופע בשם "Last 1 Standing", אותו כתב יחד עם מאט וונג וקלייר דמורסט.
השיר הופיע ב-2 מפרקי הסדרה.
שניידר כיכב בסרט Rags בתפקיד צ'ארלי פרינס.
בסוף 2012 היה שניידר אחד מכותבי השיר "Standing in China" של קודי סימפסון.
ב-2010 הוא הוציא את המיני-אלבום הראשון שלו First Encounters.
ב-2012 הוא יצא לסיבוב ההופעות Make It In America Tour יחד עם ויקטוריה ג'סטיס.
ב-2015 הוציא שניידר, באמצעות תרומות מ-Kickstarter, את אלבום המוזיקה הראשון שלו NWL, שתוכנן במקור להיות מיני-אלבום בשם The Nothing Without Love EP.
הסינגל הראשון של האלבום, "Nothing Without Love", יצא ב-21 במאי 2013 בצירוף וידאו קליפ לשיר.
הוא השתמש בשם הבמה MAX מאז שהוציא את "Mug Shot", מאחר שהוא "[רצה שהשם שלו] יהיה יותר כלי למוזיקה".
באוקטובר 2014 הוציא שניידר שני סינגלים עם הודי אלן .
ב-19 בפברואר 2015 הוכרז כי MAX חתם אצל DCD2 רקורדס.
באפריל 2015 הקים MAX, יחד עם טים ארמסטרונג , את הלהקה Witchita.
הסינגל הראשון של הלהקה, "Mrs Magoo", הוצא לאור על ידי Hellcat Records ב-21 באפריל 2015.
ביוני 2015 יצא לסיבוב ההופעות Boys of Zummer Tour, יחד עם פול אאוט בוי, ויז קאליפה והודי אלן .
ביוני 2016 נבחר MAX לאמן החודש של אלביס דוראן , על ידי אלביס דוראן , והוצג בתוכנית הטלוויזיה של NBC, The Today Show.
בתוכנית ביצע את הסינגל שלו "Gibberish" בשידור חי.
הסינגל זכה באלבום פלטינה כפול בארצות הברית, באלבום פלטינה בקנדה ובאלבום זהב בהולנד.
השיר כונה "פופ-אלוהי צעיר" על ידי המגזין האמריקאי לגברים GQ.
ב-2018 הוציא שניידר את השיר "Team" בשיתוף פעולה עם נואה סיירוס.
בקיץ 2019 הוא הוציא את הסינגל "Love Me Less" בשיתוף פעולה עם קווין XCII .
שניידר נבחר למועמד של iHeart לתואר "אמן הפופ החדש הטוב ביותר", ותויג על ידי בילבורד כאמן המעורר מספר אחת.
מאז זכה השיר "Love Me Less" באלבום פלטינה בארצות הברית.
ב-2020 הוציא MAX את הסינגל "Missed Calls" בשיתוף פעולה עם היילי קיוקו.
מאוחר יותר הוציא את השיר "Blueberry Eyes" בשיתוף פעולה עם שוגה מ-BTS.
אלבומו השני של MAX, Color Vision, יצא ב-18 בספטמבר 2020.
ב-4 באוגוסט 2023 הוציא את הסינגל "Strings" בהשתתפות Jvke ובאזי.
שנה פרס קטגוריה עבודה מועמדת תוצאה הערות 2015 פרסי סטרימי אמן עולה עצמו שיר מקורי "Gibberish" (יחד עם הודי אלן ) 2016 פרסי המוזיקה של רדיו דיסניהשיר הטוב ביותר לליפ סינק 2019 פרסי המוזיקה של iHeartRadioאמן הפופ החדש הטוב ביותר עצמו 2020 פרסי האמנים באסיה זמר הפופ הטוב ביותר
MBER היא חברה העוסקת במדידת רייטינג וחשיפה לתכנים במדיה באמצעות אפליקציית מובייל המביאה נתוני צפייה און-ליין מהרדיו, הטלוויזיה והדיגיטל.
החברה מספקת שירותי מדידת רייטינג על בסיס מידע הנאסף דרך אפליקציה ייעודית שזמינה עבור מערכת ההפעלה אנדרואיד.
האפליקציה מאפשרת לטלפונים חכמים ליהפך למכשיר המודד את צריכת המדיה של בעליו ובכך לאפשר מדידה אמינה ורחבת היקף.
האפליקציה המותקנת אצל משתמשים פרטיים מזהה אם בסביבתה פתוח ערוץ מסוים ובכל פרק זמן הנקבע מראש היא לוקחת דגימה מהקולות בסביבה תוך עיוות הקול לטובת שמירה על פרטיות המשתמש.
האלגוריתם של מערכות MBER (המוגן על ידי פטנט) משווה בין גלי הקול שנאספו באפליקציה המותקנת אצל המשתמש לבין תכנים שהחברה "מושכת" מערוצי השידור בפלטפורמות השונות ובכך קובעת לאיזה ערוץ מדיה האזין בעל המכשיר באותו רגע.
את הנתונים אוספת החברה ומנגישה באמצעות דשבורדים המתאימים לצרכים השונים של לקוחות דוגמת BBC גופי תקשורת וגופי מדרג בארץ ובעולם.
בפברואר 2020 פרסמה מועצת הכבלים והלוויין שתחל לעבוד עם החברה בשיתוף עם קבוצת גיאוקרטוגרפיה על מנת לסייע למועצה, המפקחת על חברות הטלוויזיה הרב-ערוצית הוט ויס, לאסוף מידע על מאפייני ושיעורי הצפייה בערוצים השונים ובתכנים המוצעים ב-VOD.
את הרעיון לשינוי שיטת המדידה הנהוגה מאז 1998 הגה היזם משה רוזנפלד בשנת 2016 ואת החברה הקים יחד עם ד"ר שמעון מזרחי מהמרכז האקדמי לב.
מנכ"ל החברה מאז הקמתה הוא שי מימון, בנה של השופטת נילי מימון ונכדו של ד"ר זרח ורהפטיג.
הוא אלבום הבכורה של הפרויקט המוזיקלי הגרמני אניגמה, בראשותו של המוזיקאי הרומני-גרמני מיכאל קרצו.
האלבום יצא באירופה בהוצאת וירג'ין רקורדס ב-3 בדצמבר 1990, ובארצות הברית על ידי כריזמה רקורדס ב-12 בפברואר 1991. קרצו הוקסם מערבוב צלילים ארכאיים עם מוזיקה מודרנית לאחר שהפיק את השיר "Everlasting Love" של זמרת הפופ הגרמנייה סנדרה.
כמו כן, הוא התנסה ביצירת מזמורים גרגוריאניים.
לאחר נישואיהם של מיכאל קרצו וסנדרה ב-1988, מיכאל פיתח את הרעיון של הפרויקט המוזיקלי אניגמה והקליט את האלבום בפרק זמן של שמונה חודשים ב-1990 באולפני א.ר.ט.
האולפנים הם אולפניו הפרטיים של קרצו.
משלב מוזיקת ניו-אייג' עם מקצבי דאנס, כמו גם משלב נושאים של דת ומזמורים גרגוריאניים העוסקים במיניות, שעליהם זכה האלבום לביקורות חיוביות בדרך כלל ממבקרי המוזיקה ברחבי העולם.
המזמורים הגרגוריאניים נלקחו מהקלטות של Capella Antiqua München, מה שגרם לכך שחברת התקליטים של המקהלה שבסיסה במינכן, פולידור גרמניה, תבעה את קרצו ואת וירג'ין רקורדס על הפרת "זכות הקניין" שלה.
התיק נסגר לאחר שקרצו הסכים לשלם פיצויים.
מבחינה מסחרית, זכה להצלחה עולמית, והגיע לעשירייה הפותחת במצעדים הנמצאים בעשר מדינות בסך הכול.
הוא דורג במקום השישי בארצות הברית, ונשאר במצעד הבילבורד 200 של המדינה במשך 282 שבועות.
הוא קיבל את תואר הפלטינה המרובעת במדינה על ידי איגוד תעשיית ההקלטות האמריקאי (RIAA).
הסינגל המוביל עמד בראש המצעדים ברחבי העולם.
אזורהסמכהיחידות שהוסמכו/מכירותאוסטריה (IFPI Austria)זהב25,000*אוסטרליה (ARIA)פלטינה 3×210,000^ארגנטינה (CAPIF)זהב30,000^ארצות הברית (RIAA)פלטינה 4×4,000,000^ברזיל (Pro-Música Brasil)זהב100,000*גרמניה (BVMI)פלטינה 2×1,000,000^הולנד (NVPI)פלטינה100,000^הממלכה המאוחדת (BPI)פלטינה 3×900,000^ניו זילנד (RMNZ)זהב7,500^ספרד (PROMUSICAE)פלטינה100,000^צרפת (SNEP)פלטינה 2×600,000*קנדה (Music Canada)פלטינה 2×200,000^שוודיה (GLF)זהב50,000^שווייץ (IFPI Switzerland)פלטינה 2×100,000^סיכוםבכל העולם12,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
MCA רקורדס הייתה חברת תקליטים אמריקאית בבעלות , שלימים הפכה לחלק מיוניברסל מיוזיק גרופ.
, סוכנות כישרונות וחברת הפקות טלוויזיה, נכנסה לעסקי המוזיקה ב-1962 עם רכישת דקה רקורדס האמריקאית בניו יורק (נוסדה ב-1934), כולל קורל רקורדס וברונסוויק רקורדס.
היא נאלצה לעזוב את עסקי הכישרונות כדי להשלים את המיזוג.
מכיוון שדקה האמריקאית החזיקה בסרטי יוניברסל, MCA קיבלה את הבעלות המלאה על יוניברסל והפכה אותה לאולפן קולנוע מוביל, שהפיק מספר שלאגרים.
בשנת 1966, MCA הקימה את יוני רקורדס, ובשנת 1967, רכשה את קאפ רקורדס, שנועלה על ידי יוני רקורדס.
MCI (תעתיק לעברית: אם.סי.איי) הייתה חברת תקליטים ישראלית.
MCI הוקמה באמצע שנות ה-70 והחלה לעסוק בהפצת אלבומים ישראליים על גבי תקליטים, תקליטורים וקלטות אודיו, וכן בהפצת אלבומים ממדינות אחרות בישראל.
ראשי התיבות של שם החברה הוא Music City Israel.
בשנת 1990 החלה החברה להפיץ קלטות וידאו, והייתה נחשבת לחברת ההפקות המובחרת בישראל (הרבה אחרי "קלסיקלטת").
הקלטות הראשונות שהפיצה החברה היו "שירים קטנים 1 - שירים ראשונים לפעוטות" ו"לי לה לו וסוד הצבעים" והפצת קלטות הווידאו נמשכה עד סוף שנת 2005.
ב-25 בפברואר 2002 החלה MCI להפיץ תקליטורי DVD, ה-DVD הראשון שהפיצה היה "מילים ראשונות".
MCI שיתפה פעולה עם אולפני תל אביב ואולפני "דיגיטל פרינדס" בהפקת תקליטורי DVD והמרת הקלטות המקוריות שלה לפורמט דיגיטלי.
אף שיתפה פעולה עם "סרטי סקופוס" להפקת קלטות וידאו לילדים (ביניהן: "שירים קטנים", סדרת הקלטות "דיג דיג דוג", "מחר שבת", "עולם קטן" ו"מעולם האגדות").
בשנת 2008 נרכשה החברה על ידי חברת "NMC יונייטד", שהוציאה מחדש את רוב תקליטורי ה-DVD (הן בגרסאות המקוריות, והן בגרסאות מחודשות, הכוללות תפריט ראשי חדש והמרה מחודשת של המאסטרים המקוריים).
סדרת הקלטות של "לי לה לו" (2 סרטים; בקלטות וידאו: 1990)
"שרירים קטנים" (בקלטת וידאו: 1992)
חלונות בהקיץ (בקלטות וידאו: 1992)
קסם בג'ימבורי (2 סרטים; בקלטות וידאו, תקליטורים וקלטות אודיו: 1993, בדי.וי.די: 2002)
בואו נשחק עם עדי ואסתי סולקין (בקלטות וידאו: 1993)
עולם קטן (בקלטת וידאו, תקליטור וקלטת אודיו: 1994, בדי.וי.די: 2002)
"דיג דיג דוג 3" (בקלטות וידאו, תקליטורים וקלטות אודיו: 1995, בדי.וי.די: 2003)
"בא לי מסיבה לי" (בקלטת וידאו, תקליטור וקלטת אודיו: 1995, בדי.וי.די: 2002)
"שירים וסיפורים על אצבעות" (בקלטות וידאו, תקליטורים וקלטות אודיו: 1995, בדי.וי.די: 2002)
הקסם של ימבה (2 סרטים; בקלטות וידאו, תקליטורים וקלטות אודיו: 1995-1996, בדי.וי.די: 2002)
אפרוחים (בקלטות וידאו, תקליטורים וקלטות אודיו: 1996, בדי.וי.די: 2002)
הולכים לגן (בקלטות וידאו, תקליטורים וקלטות אודיו: 1996, בדי.וי.די: 2002)
רדיו גן (בקלטת וידאו, תקליטורים וקלטות אודיו: 1997, בדי.וי.די: 2002)
פיטר פן המחזמר עם חנוך רוזן (בקלטת וידאו: 1997, מהדורה מחודשת לקלטת הווידאו של המחזמר משנת 1988)
הביגבגים: שרים ומתבגבגים, לקט שירי הסדרה (בקלטת וידאו: 1998)
"אוסף שירים קטנים" - סדרת אוספי שירים משמונת קלטות הווידאו של "שירים קטנים" (בקלטות וידאו: 1998, בדי.וי.די: 2002-2006)
אצבעות לי (בקלטת וידאו, תקליטור וקלטת אודיו: 2000, בדי.וי.די: 2003)
דוד פומפה (בקלטת וידאו ותקליטור: 2000)
דיג דיג דוג - האוסף (בקלטת וידאו ותקליטור: 2000, בדי.וי.די: 2003)
פים פם פה בארמון הקסמים (בקלטת וידאו, תקליטור, קלטת אודיו ודי.וי.די: 2002)
ליטל ג'יניוס - לפיתוח האינטליגנציה (בקלטת וידאו, תקליטור ודי.וי.די: 2003)
החברים של הקרנף (בקלטת וידאו ודי.וי.די: 2003)
דוני ורוני בארץ המדמדים (בקלטת וידאו ודי.וי.די: 2003)
סיפורים קסומים - אגדות ומשלים (בדיוידי: 2003, בתקליטור: 2006)
"פיסול מתוק - קישוטי עוגות שלב אחר שלב" (בדי.וי.די: 2003)
סדרת "בגן של דודו" (5 סרטים; בקלטות וידאו ותקליטור + למחשב ובדי.וי.די: 2004)
פיית הקסם (בקלטת וידאו, ספר, תקליטור ודי.וי.די: 2004)
בקצב המחר (בקלטת וידאו ודי.וי.די: 2004)
פנטזיה לקטנטנים (בקלטת וידאו, תקליטור ודי.וי.די: 2004)
לילה טוב - כיף ללכת לישון (בקלטת וידאו ודי.וי.די: 2004)
סדרת אוספי הזהב (6 נושאים: שירי אצבעות, שירי חיות, שירי מסיבה, שירי משפחה, שירי ערש ושירים ראשונים; בקלטת וידאו, תקליטור ודי.וי.די: 2004)
פינת אור (בקלטת וידאו ודי.וי די: 2004)
פה גדולצ'יק - נבון לאכול נכון (בדי וי די: 2005)
גמדי הלילה (בקלטת וידאו, ספר, תקליטור ודי.וי.די: 2005)
רגע של חיבוק (2 סרטים; בקלטות וידאו, תקליטורים ודי.וי.די: 2005)
במבוני אין כמוני (בקלטת וידאו, די.וי.די ותקליטור: 2005)
חיתולי (בקלטות וידאו, תקליטור ודי.וי.די: 2005)
מותק של בייביסיטר (בדי.וי.די: 2006)
סדרת Golden films (7 סרטים, מבוסס על סיפורי אגדות: היפהפייה הנרדמת, שלגיה, אצבעונית, הקוסם מארץ עוץ, סינבד, שלושת המוסקיטרים וספר הג'ונגל; בדיוידי: 2006)
סדרת שירי ילדות (לפי הנושאים: "שירים בצבעים", "בוא לרקוד איתי", "כיף להיות נקי", "נומי נומי", "אני מנגן", "האוטו שלנו", "מותק של ארנב", "אף אחד ושתי עיניים" ועוד; בתקליטורים ובדי.וי.די: 2007)
עוזי חיטמן שר לילדים (מארז DVD הכולל שירים מתוך קלטות נבחרות של "שירים קטנים", בתקליטורים ודי וי די: 2007)
MDMA (שם מלא: 3,4-Methylenedioxymethamphetamine) הוא סם פסיכואקטיבי סינתטי (מלאכותי) נפוץ ממשפחת הסמים הממריצים והאנטקטוגנים.
MDMA נגזר מקבוצת האלקלואיד-פנתילאמינים (תת-קבוצת אמפטמינים).
MDMA נחשב לסם בלתי-חוקי ברוב מדינות העולם.
MDMA סונתז לראשונה ב-1912 על ידי הכימאי אנטון קוליש עבור חברת התרופות הגרמנית מרק.
החברה רשמה את הסם כפטנט באותה השנה, כחלק מסדרת רישום פטנטים על תרכובות כימיות רבות שנועדו לשמש בתחום הרפואה בעתיד.
MDMA פורסם בציבור לראשונה על ידי ד"ר אלכסנדר שולגין בשנות ה-70, כתרופה מומלצת לטיפולים פסיכותרפיים.
בהאמינו שהחומר מאפשר לנוטלים אותו לקלוט את העולם בבהירות רבה, הוא קרא לסם "Window" (חלון).
השימוש ב-MDMA נפוץ במיוחד בקרב פסיכיאטרים בארצות הברית עד אמצע שנות ה-80 לטיפול בסוגים שונים של הפרעות פסיכיאטריות, ביניהן הפרעות דחק פוסט-טראומטיות, בהן נצפו קשרי אמון חיוביים בין מטפל למטופל (יצירת קשרים כאלה לרוב קשה לסובלים מההפרעה).
ב-1984 כמה פסיכותרפיסטים, פסיכיאטרים, וחוקרים התנגדו לשינוי סיווג הסם.
הטיפולים בעזרת MDMA הופסקו לאחר שהסם הוצא מחוץ לחוק.
בתחילת שנות השמונים MDMA הופץ בגלוי במועדוני לילה והיה פופולרי בקרב יאפים, סטודנטים, והומוסקסואלים.
משם הופץ הסם למסיבות רייב, וכונה "אקסטזי" על ידי הציבור הרחב.
בשנות ה-90, עם התפתחות תרבות הטראנס והפסיכדליה החלו באירופה ובארצות הברית בני נוער ומבוגרים צעירים להשתמש בסם.
כיום הוא נחשב לאחד מארבעת הסמים הלא-חוקיים הנפוצים ביותר, לצד קנאביס, קוקאין והרואין.
MDMA הוא גביש או אבקה לבנה בצורתו הטהורה.
כדורי "אקסטזי" המכילים MDMA משווקים לעיתים כטבליות לבליעה המהולות בחומרים נוספים.
מנתונים שפורסמו על ידי המנהל האמריקאי לאכיפת חוקי הסמים בין 2009 ל-2013, עולה כי מבדיקות שנערכו נמצא כי 87% מטבליות האקסטזי שנמכרו ברחוב לא הכילו MDMA כלל, אלא בעיקר סמי מרץ סינתטיים אחרים.
השפעת ה-MDMA על אדם ממוצע נמשכת בין עשר לשתים עשרה שעות.
היא מתחילה להיות מורגשת כעשרים עד ארבעים דקות לאחר הבליעה הראשונית, ומגיעה לשיאה בתוך שעה עד שעתיים לאחר מכן.
המשתמש הממוצע יחוש לרוב עירני ומלא אנרגיה, אך שליו מאוד; עולה הביטחון העצמי, פוחתת הרגישות לכאב, ומתעצמת יכולת ההבחנה בצבעים, שנראים לפתע חדים וברורים יותר.
האנשים סביב המשתמש ייראו לו אוהבים ושמחים יותר, ושכיח שיפגין כלפיהם תחושות חזקות של קרבה וחיבה ללא תנאי, גם אם הם זרים לו לגמרי.
זו אחת הסיבות לכך שה-MDMA זכה לכינוי הפופולרי "סם האהבה".
בהתפוגג השפעת הסם, יש לרוב תחושת עייפות קיצונית (בעיקר אם השעות הקודמות אופיינו בפעילות גופנית נמרצת, דוגמת תנועה או ריקוד).
עם זאת, השינוי שנגרם למאזן הכימי שבמוח ממשיך לשמר את מצב העוררות הגבוה, ומקשה על שקיעה בשינה.
כן עשויים להופיע דכדוך ודיכאון, בגלל התרוקנות מאגרי הסרטונין.
במינונים גבוהים שימוש ב־MDMA גורם לעיוותים זמניים בראייה, כמו "ראיית" שובל צבעוני הנמשך בעקבותיהם של גופים נעים.
ייתכנו ריצודי עיניים מהירים, נעילת לסת, חריקת שיניים, דפיקות לב, רעד, הזעה מוגברת וצמרמורות.
MDMA גורם להפרשת כמויות גדולות של המוליך העצבי סרוטונין, דופמין, נוראפינפרין ואצטילכולין, ובכך מרוקן את מאגרי התאים במערכת העצבים.
סרטונין הוא חומר ביו-כימי מסוג המוליכים העצביים, חומרים שעוברים בסינפסות - המרווחים שבין הנוירונים (תאי העצב), וכך מוליכים את האותות בין נוירון לנוירון.
יש עדויות לכך שהסרוטונין מווסת מצבי רוח: רמות גבוהות של סרוטונין במערכת העצבים המרכזית גורמות לאופוריה ולתחושת מרץ, בעוד רמות נמוכות גורמות לדיכאון, לתחושת עייפות, ואף לתחושות חרדה.
הצפת מערכת העצבים המרכזית בסרטונין היא המחולל העיקרי לתחושת האופוריה המורגשת בהשפעת הסם.
לאחר מעבר המוליך העצבי בסינפסה מפרק אותו אנזים מיוחד בנוירון היעד.
מעכבי פירוק סרוטונין נקשרים לאנזים מפרק הסרוטונין ומנטרלים אותו, עד לסינתוז מחדש של אנזים זה במערכת העצבים.
במצב זה הסרוטונין נשאר זמן רב יותר בסינפסה, וכך מתקבלות רמות גבוהות של סרוטונין.
בשונה ממעכבי פירוק אחרים של סרוטונין, MDMA לא רק מנטרל את האנזים, אלא גם חודר אל הסינפסות עצמן וגורם לשחרור סרוטונין, כך שלא זו בלבד שפירוק הסרוטונין מעוכב, אלא גם מופרש עוד סרוטונין.
העלייה החדה ברמת הסרוטונין מהווה סיכון בריאותי, שכן היא עלולה לגרום נזק למערכת הקליטה והויסות שלו.
בשימוש תדיר או במקרים של מנת-יתר, הנזק עלול להיות בלתי הפיך, ויפגע באופן קבוע ביכולתו של האדם לחוות שמחה וסיפוק נורמאליים בחייו.
שימוש במעכבי פירוק או ספיגה חוזרת של סרוטונין נפוץ כיום בפסיכיאטריה בטיפול בדיכאון ובהפרעות חרדה; MDMA לעומתו, פועל בצורה חדה ולכן אינו מתאים לטיפול זה.
המעכבים המשמשים כיום ברפואה (שרובם שייכים לקבוצת SSRI) פועלים בצורה מתונה יותר: הם מעכבים את ספיגת הסרוטונין המשתחרר באופן טבעי מהנוירון, וכך מאריכים את הימצאותו בסינפסה באופן הדרגתי ומבוקר.
אופיים הסלקטיבי מפחית מאוד את ההפרעה לתהליכים ביו-כימיים אחרים, ולפיכך הם נחשבים לבטוחים הרבה יותר.
מחקר בעכברים מצא כי שימוש ב־MDMA פוגע במחסום הדם-מוח (BLOOD BRAIN BARRIER).
מחסום הדם-מוח (שלרוב חוסם חומרים מזיקים רבים מלהיכנס למערכת העצבים המרכזית), פותח למעשה את המחסום ומוריד את הסלקטיביות שלו.
ב-2001 קיבל מרכז המחקר MAPS ממנהל המזון והתרופות האמריקאי אישור לעריכת ניסויים לבדיקת יעילותה של פסיכותרפיה המשלבת שימוש ב-MDMA, למטרת טיפול בהפרעת דחק פוסט-טראומטית .
מחקר מקביל נערך בשוודיה, והסתיים ב-2008. מחקר נוסף של MAPS מתבצע בישראל, בשווייץ ובארצות הברית, בהשתתפות 820 נבדקים נפגעי טראומה.
ע"פ הממצאים עד כה, מסתמן כי הטיפול אפקטיבי, ונושא השפעה חיובית ניכרת.
נרשמה ירידה בביטוי הסימפטומטי של הטראומה, והפחתת רמות החרדה לטווח ארוך, עד כדי אפשרות חזרתם של 83% מהנבדקים לתפקוד עצמאי ותקין.
בישראל, מתבצע המחקר במרכז לבריאות הנפש באר יעקב.
ב-31 באוגוסט 2017 הכריז ה-FDA על ה-MDMA כטיפול פורץ דרך לנפגעי הפרעת דחק פוסט-טראומטית.
בהמשך לכך בשנת 2018 החל ניסוי קליני נרחב, בליווי ה-FDA, בו משתתפים כ-300 מטופלים ברחבי העולם.
בתחילת אוגוסט 2024 דחה מינהל המזון והתרופות האמריקני (FDA) בקשה של חברת תרופות לאשר טיפול בעזרת MDMA להפרעת דחק פוסט-טראומטית, בעקבות חוות דעת של ועדה מייעצת של הסוכנות, שקבעה שאין די ראיות שהטיפול בטוח או יעיל.
הוועדה ציינה בין היתר טענות להתנהגות מינית בלתי הולמת במהלך ניסוי קליני בטיפול ופוטנציאל לסיכונים בריאותיים חמורים לאחר נטילת התרופה, כגון בעיות לב.
למרות הדחייה צפוי שעוד טיפולים פסיכדליים יוגשו לאישור ה-FDA, וכיום ישנם כ-45 ניסויים ב-MDMA שנמצאים בשלבים שונים של פיתוח קליני.
הנתונים אודות פוטנציאל ההתמכרות הגופנית ל-MDMA אינם חד משמעיים, ושאלת התלות הנפשית בו אף היא שנויה במחלוקת.
במחקר בו ראיינו 52 משתמשים, נמצא כי 43% מהם עמדו בקריטריונים לקביעת תלות, אך קיים חשש שחלקם אובחנו באופן שגוי מכיוון שדיווחו על פיתוח סבילות ועל תופעות שניוניות ("האנגאובר" או "דאון").
תופעות אלו שכיחות כ"תסמיני גמילה" בהקשר של סמים אחרים, אך במקרה של MDMA לאו דווקא יעידו על התמכרות.
במחקר שוודי בו אנשים נטלו MDMA בפעם הראשונה, רבים דיווחו על תופעות שניוניות.
קיים חוסר ודאות באשר למידת הקושי של משתמשים להפסיק את צריכת הסם.
במחקר אורך גרמני משתמשים רבים שסווגו כ"מכורים", החלימו באופן ספונטני ללא כל טיפול ב"התמכרות", כביכול, בשונה מממצאים הקשורים להתמכרות לניקוטין, למשל.
ל־MDMA נבנית במהירות סבילות לטווח הקצר (טאכיפילקסיה), אשר מתפוגגת לאחר מספר ימים.
סבילות זו גורמת לכך שעל המשתמש לצרוך כמויות גבוהות בהרבה מהכמות הראשונית על מנת להשיג את ההשפעה הרצויה, אשר עשויה להיות בלתי אפשרית אם המוח "מרוקן" באותה העת מסרטונין.
כאשר MDMA נלקח תוך כדי פעילות גופנית מואצת, למשל ריקוד, עלול המשתמש לאבד נוזלים ולהתייבש.
סכנה זו גוברת אם המשתמש נמצא במקום חם וחשוף לשמש, ואז הוא עלול להיכנס להיפרתרמיה (עלייה חדה של חום הגוף), ולחוסר איזון של המלחים בגוף שעלול לפגוע בכליות ובלב.
מנגד, תחושת הצימאון המוגברת עלולה להביא את המשתמש באקסטזי לשתיית מים רבים מדי בפרק זמן קצר, ובכך הוא עלול להיכנס למצב מסכן חיים של "הרעלת מים".
אי לכך, קיימת סכנה אפילו בשימוש חד פעמי.
כמו כן, אקסטזי עלול לגרום להפרעות בפעולת הלב, בפרט באנשים הסובלים ממומים בלב (לעיתים קרובות מדובר במומים סמויים שאינם גורמים לבעיות מיוחדות עד לשימוש בסם, או למאמץ גופני חריג).
נטילת מנת יתר עלולה לגרום לסחרחורת, בלבול, חרדה ותחושת אובדן שליטה.
שימוש קבוע באקסטזי או ב-MDMA עלול לגרום נזק מצטבר לטווח ארוך, בעיקר למידת רגישותם של קולטני הסרוטונין במערכת העצבים.
מצב כזה פוגע במצב הרוח, בתיאבון וביצר המיני, ובסופו של דבר עלול להביא לדיכאון קליני עד ל"איפוס" הקולטנים אלו, תהליך שיכול להימשך חודשים, ובמקרים קשים אף שנים.
מאז הפסקת השימוש הרפואי באקסטזי והכרזתו כסם בלתי-חוקי, מיוצרות כמעט כל הגלולות באופן פיראטי, ללא פיקוח על תנאי הייצור והאחסון שלהן.
רוב מקרי המוות שנרשמו לא נגרמו ישירות מן הסם, אלא מחומרים אחרים שנמצאו בכדור.
ברוב מדינות העולם הסם איננו חוקי.
בישראל, הסם נכלל בפקודת הסמים המסוכנים ואינו חוקי לשימוש ולהחזקה.
MDF (ראשי תיבות של: medium-density fiberboard), הוא עץ תעשייתי, חומר נגרות מלאכותי העשוי משאריות נסורת ואבק שיוף, מסיבי תאית, או מעירוב של שניהם, הנותרים לאחר ניסור גזע העץ העיקרי.
יוצר לראשונה בארצות הברית בשנת 1966.
בתהליך ייצור ה-MDF, מועברות שאריות העץ תהליך של סינון וניפוי, המיועד להפרידן לסיבים עדינים ואחידים.
סיבים אלו מיובשים בתנור ומעורבים בדבק שרפי, ולאחר מכן נוצקים לתבניות שטוחות בהן ה-MDF נדחס בלחץ גבוה ומחומם לקבלת משטח אחיד וחלק הנחתך למידה המבוקשת.
MDF משמש על פי רוב לייצור רהיטי פנים כארונות, מטבחים ודלתות.
בדומה לחומרי נגרות מלאכותיים אחרים כגון עץ לבוד ושבבית, מצטיין ה-MDF בשטח פנים חלק ודחוס היטב אשר מהווה בסיס מצוין להדבקת פורמייקה, מלמין ופורניר.
MDF הוא המומלץ ביותר לצביעה אטומה (שלייף לאק).
ה-MDF אינו משנה צורתו במשך הזמן כעץ טבעי, ושומר על שטח פנים חלק וישר.
בשל אחידותו המוחלטת ניתן ליצור ממנו כמעט כל צורה.
MDF מצטיין גם במחירו הזול לעומת עץ טבעי, אך בניגוד לעץ, חומר זה סופח מים ומתנפח במהירות.
לבעיה זו, ישנו פתרון שנקרא MDF דוחה-לחות (שבדרך-כלל צבוע בירוק).
MDF משמש לייצור תבניות עבור עיצוב בריק (Vacuum forming ).
בקריפטוגרפיה, MD5 (ראשי תיבות באנגלית: Message Digest algorithm 5, בתרגום חופשי: "אלגוריתם תמצות מסרים גרסה 5") היא פונקציית גיבוב קריפטוגרפית שהייתה פונקציה קריפטוגרפית פופולרית בכל העולם ועדיין נמצאת בשימוש למרות שהתגלתה כפונקציה פגיעה ולא נחשבת בטוחה יותר.
MD5 מקבלת קלט באורך כלשהו ומפיקה ממנו "תמצית" באורך 128 סיביות שהיא מחרוזת סיביות חסרת משמעות המשמשת מעין טביעת אצבע דיגיטלית.
עיקר מטרתה היה לספק אמצעי קריפטוגרפי להגנה על שלמות ואימות מסרים ברשת האינטרנט וכחלק ממנגנון חתימה דיגיטלית.
ההתאמה בין התמצית לבין הקלט היא חד כיוונית באופן שקשה מאוד למצוא קלט אחר שממנו אפשר להפיק תמצית זהה לכן התמצית מהווה הוכחה לאותנטיות הקלט.
נהוג לייצג את תמצית MD5 כמחרוזת טקסט הקסדצימלית.
פונקציית הגיבוב MD5 פותחה על ידי רונלד ריבסט ב-1991 והחליפה את קודמתה MD4. מקור שמה הוא ראשי התיבות של "Message Digest" (בתרגום חופשי: "תמצית מסרים").
האלגוריתם היה בעבר תקן, כלומר, הוא הוגדר וסווג על ידי ה-IETF, ולכן הוא כלול בתוכנות אבטחה רבות.
תיאורו וקוד המקור שלו נמצאים בטיוטה .
ב-1996 נמצא פגם באלגוריתם MD5 ואף על פי שלא פגע בביטחונו באופן מהותי, מספר מומחי אבטחה ייעצו לעבור לאלגוריתם בטוח יותר.
כיום מרבית התקנים ומומחי ההצפנה ממליצים שלא להשתמש בו כלל לצורך קריפטוגרפי אלא לעבור לאלגוריתם תיקני מסדרת SHA.
במרוצת השנים מאז המצאתו התגלו ב-MD5 בעיות וחולשות רבות שנוצלו לצורך התקפות נגד מערכות שעשו בו שימוש, כשהמפורסמת שבהן הייתה הנוזקה להבה שניצלה את חולשתו כדי לזייף חתימה דיגיטלית של מיקרוסופט.
הוכח שהוא אינו מספק את המטרה לשמה נועד ואינו מקיים את התכונות החיוניות הנדרשות מפונקציית גיבוב קריפטוגרפית, בעיקר התכונה החזקה יותר שלה - עמידות מפני התנגשויות.
הוא עדיין נמצא בשימוש מוגבל בעיקר בגלל תאימות לאחור ושיקולי יעילות.
הוא הוצא כליל מפרוטוקולי חתימה דיגיטלית כמו DSA ופרוטוקולי תקשורת כמו SSL, אך נמצא עדיין בשימוש כאלגוריתם תיקון שגיאות או סכום ביקורת, להבטחת שלמות מידע כל עוד השגיאות נגרמות עקב תקלות תקשורת שאינן זדוניות.
אלגוריתם MD5 הוא פונקציית גיבוב איטרטיבית הבנויה בסגנון מרקל-דמגרד.
בהינתן הקלט באורך סיביות שעבורו מעוניינים לייצר תמצית.
תחילה מחלקים אותו למקטעים באורך 512 סיביות אותם מעבדים בזה אחר זה, כל מקטע נקרא בלוק.
הקלט לא תמיד מתחלק באורך הבלוק.
אם למשל מחרוזת הקלט מכילה 75 אותיות, לפי קידוד ASCII שבו כל אות תופסת שמונה סיביות, אורכה הכולל הוא 600 סיביות ולכן היא מתחלקת לשני בלוקים, בלוק אחד מלא באורך 512 סיביות ובלוק שני חלקי המכיל רק 88 סיביות משמעותיות והיתר מאופסות.
הבלוקים מסומנים כאן על ידי:
הקלט חייב להיות לפחות באורך בלוק אחד, אך יכול להיות ריק (מכיל רק אפסים).
מספר הבלוקים מיוצג על ידי .
להלן פירוט חמשת הצעדים של האלגוריתם לחישוב תמצית הקלט.
תחילה הקלט "מרופד" כך שאורכו בסיביות יהיה שקול ל-448 מודולו 512. כלומר הקלט מורחב כך שיהיה רק 64 סיביות פחות מכפולה של 512. וב-64 הסיביות הנותרות בבלוק האחרון מעתיקים את קידוד אורך הקלט (להלן).
הריפוד מתבצע כך, תחילה מוסיפים את הסיבית '1' לסוף מחרוזת הקלט ולאחר מכן מוסיפים אפסים כנדרש.
במקרה הטוב תידרש תוספת של סיבית אחת בלבד ובמקרה הגרוע 512 סיביות.
הריפוד חייב להתבצע בכל מקרה גם אם המסר כבר באורך בלוק שלם (במקרה כזה מוסיפים בלוק ריק).
הרעיון של תוספת ה-'1' הוא שניתן יהיה תמיד לדעת היכן סוף הקלט מבלי לדעת כמה אפסים נוספו.
פשוט מוחקים את כל האפסים המסיימים מסוף הקלט (אם ישנם) עד שנתקלים ב-'1' ואז מסירים גם אותו ומתקבל הקלט באורכו המקורי.
לדוגמה אם מחרוזת הקלט היא המשפט:
בבסיס הקסדצימלי המחרוזת נראית כך:
כל ספרה הקסדצימלית היא באורך 4 סיביות.
כולל הרווח (קוד אסקי 20) וסימן הקריאה (קוד אסקי 21) המחרוזת מכילה 12 תווים שתופסים לפי קידוד ASCII בדיוק 12 בתים בזיכרון (96 סיביות).
היות שהמחרוזת נכנסת בבלוק אחד, מוסיפים סיביות כשהראשונה היא הסיבית '1' ולאחריה 351 אפסים (בסך הכול 44 בתים) ומתקבלת המחרוזת הבאה:
ב-64 הסיביות הנותרות של הבלוק מקודדים את אורך המחרוזת המקורית שהוא 96 סיביות או בבסיס הקסדצימלי ומתקבל:
כעת מתקבל בלוק שלם (אחד או יותר) באורך 512 סיביות כך שהקלט מוכן לעיבוד.
אורך הקלט בסיביות (לפני הריפוד) מקודד במשתנה באורך 64 סיביות לפי סדר בתים קטן.
משתנה זה מוצב ב-64 הסיביות האחרונות של הבלוק האחרון.
בשל כך אורכו הכולל של הקלט לא יעלה על סיביות כי אז לא ניתן לייצג את אורכו במשתנה באורך 64 סיביות.
אם במקרה אורך הקלט עולה על מספר זה יש לקחת רק את 64 הסיביות האחרונות (הפחות משמעותיות) של .
הקידוד לפי סדר בתים קטן פירושו שהבית בכתובת הנמוכה ביותר מייצג את הספרות הפחות משמעותיות של המספר.
דהיינו המילה באורך 32 סיביות מורכבת מארבעה בתים כאשר הוא הבית הראשון (בכתובת הראשונה בזיכרון).
אזי לפי סדר בתים קטן .
במקרה שהמספר מתפרס על פני שתי מילים אזי המילה הראשונה מכילה את החלק הפחות משמעותי של המספר.
לאחר ריפוד ותוספת קידוד האורך מתקבל מערך סיביות המתחלק ללא שארית ב-512. הסיבה לתוספת קידוד אורך המסר נועדה כדי למנוע התקפות שמתמקדות בבלוק האחרון, כך שיהיה קשה יותר למצוא קלט אחר באורך שונה שמפיק פלט זהה.
מכינים חוצץ באורך 4 מילים המסומנות כל מילה מאוחסנת באוגר באורך 32 סיביות.
בסך הכול נפח הזיכרון הפנימי הוא 128 סיביות.
אתחול האוגרים מתבצע על ידי וקטור האתחול המכיל 4 מילים קבועות .
המכילות את מחרוזת הספרות של הבסיס ההקסדצימלי: "0123456789abcdef" ישר והפוך.
לאחר חלוקה למילים לפי סדר בתים קטן מתקבל:
תחילה מכינים ארבע פונקציות עזר פנימיות המקבלות כקלט שלוש מילים באורך 32 סיביות ומחזירות פלט באורך מילה אחת.
הסימן מייצג וגם, הסימן מייצג את אופרטור השלילה, הסימן מייצג או לוגי והסימן מייצג XOR.
בכל פוזיציה של הקלט הפונקציה מתנהגת כפסוק לוגי: "אם אז אחרת ".
אפשר היה להחליף את האופרטור בחיבור (+) בגלל שסיביות לעולם לא יהיו '1' באותן פוזיציות ולכן לא תהיה בעיה עם הנשא.
אפשר לראות שאם סיביות הקלט , ו- בלתי מוטות ובלתי תלויות זו בזו, תוצאת הפונקציה תהיה בלתי תלויה גם היא.
יתר הפונקציות דומות לפונקציה בכך שהן מייצרות במקביל פלט בלתי תלוי הדדית.
הפונקציה היא פונקציית הזוגיות (XOR) של הקלט.
בנוסף לפונקציות יש להכין טבלת קבועים המכילה 64 אלמנטים.
עבור כל אינדקס כאשר האלמנט מכיל את החלק השלם של השבר (הפונקציה sin היא הסינוס של ברדיאנים).
אין צורך לחשב את הטבלה בכל פעם שצריכים לחשב תמצית, נהוג לחשבה מראש.
להלן ערכי הקבועים בבסיס הקסדצימלי:
במהלך חישוב התמצית, כל בלוק קלט מועתק למשתנה מקומי לצורך עיבוד.
מכיל 16 מילים באורך 32 סיביות שהם 512 סיביות.
כל חישובי הפונקציות מבוצעים עם מילים מתוך לפי סדר מסוים.
סדר עיבוד המילים נקבע לפי הטבלה הבאה בהתאם למספר הסבב:
ב-16 הסבבים הראשונים מעבדים את מילות הבלוק לפי הסדר מהמילה הראשונה עד המילה ה-16. בסבב ה-17 לפי הטבלה מתחילים מהמילה השנייה במקום הראשונה לאחר מכן מדלגים למילה השביעית וכן הלאה (יש לזכור שהספירה מתחילה תמיד מאפס).
בכל סבב מתבצעת הזזה מעגלית במספר הפוזיציות שונה בהתאם למספר הסבב.
הטבלה הבאה מכילה את מספרי ההזזות עבור כל הסבבים:
הטבלה מכילה 64 ערכים כשכל ערך מייצג את מספר הפוזיציות שיש להזיז את המשתנה המקומי המכיל את פלט הפונקציות האמורות ומהווה חלק מערך הביניים של האלגוריתם.
למשל בסבב הראשון הזזה של שבע סיביות, לדוגמה .
פונקציית התמצות הפנימית של אלגוריתם MD5 מבצעת על כל בלוק קלט 64 פעולות כאשר בסופן היא מעדכנת את המצב הפנימי שהופך לקלט עבור הבלוק הבא.
פלט פונקציית הגיבוב יהיה המצב הפנימי האחרון לאחר סיום כל הבלוקים.
להלן פסאודו קוד המתאר את המתרחש בלב האלגוריתם:
הביטוי פירושו העתקת הערכים מהאגף הימני לאגף השמאלי לפי סדר זה , וכן הלאה.
הסימן מייצג הזזה מעגלית לשמאל לפי מספר הפוזיציות המופיע לימין הסימן בגבולות מילה באורך 32 סיביות.
הזזה מעגלית ניתנת למימוש בתוכנה או בחומרה.
למשל בשפת C ממשים הזזה מעגלית כך: (value << count) | (value >> (32 - count)) כאשר האופרטורים "<<" ו-">>" הם אופרטורי ההזזה המובנים בכל שפות התכנות.
הפעולה העיקרית באלגוריתם היא המשפט , המשתנה המקומי מכיל את תוצאת הפונקציה על המצב הפנימי יחד עם חלק מבלוק הקלט והקבועים, כאשר מוחלפת בפונקציות האחרות לפי הסדר.
הפלט הוא שרשור ערכי הביניים מהסבב האחרון:
להלן קוד שלם בשפת C++ הממחיש את האלגוריתם.
הקוד ממוטב חלקית ומיישם מספר אופטימיזציות כדי להשיג ביצועים טובים, ביניהם אפשר למנות; שימוש באופרטורים כמו XOR ו-AND במקום כפל וחיבור, פקודות מאקרו, פתיחת לולאות (loop unrolling) ומיעוט קריאות לפונקציות.
בשל העובדה שהפלט רגיש מאוד לשינויים בקלט (ההודעה), MD5 מאפשר יצירת "חתימה" לכל פלט נתון.
עובדה זו מאפשרת להשתמש בו ביישומים כגון:
אימות זהות ופרטי משתמש תוך הגנה על פרטיותו.
האימות מתבצע על ידי הפעלת אלגוריתם MD5 על קלט מהמשתמש (שם משתמש וסיסמה), והשוואת הפלט המתקבל ל"חתימה" השמורה בזיכרון השרת.
באופן זה, לא נשמרים בפועל פרטים רגישים אלא רק חתימתם הייחודית.
השימוש באלגוריתם MD5 נפוץ, למשל, בפורומים מבוססי IB או PHP.
בדיקת שלמות או תקינות של קבצים.
המשתמש יכול להשוות את חתימת ה-MD5 שפורסמה, מול החתימה של הקובץ שהוריד.
יש לציין, שבדיקת תקינות זו יכולה לגלות רק אם הקובץ פגום (או לא שלם), אך לא לגלות את השגיאה עצמה.
MD5 לא בטוח כיום לשימוש קריפטוגרפי והוא הוצא ממרבית התקנים וכן מ-SSL לאחר שהתגלו בו בעיות ופגמים רבים.
למרות זאת הוא עדיין קיים בשימוש מוגבל.
ב-1996 התגלה פגם בתכנון MD5 שבזמנו לא נחשב לבעיה חמורה, אולם לאור הממצאים מומחי הצפנה המליצו כבר אז לעבור לאלגוריתמים טובים יותר כמו פונקציות הגיבוב ממשפחת SHA שבחלקם התגלו גם הם כבעייתיים.
ב-2004 הוכח ש-MD5 אינו מספק את המטרה העיקרית לשמה הוא פותח; עמידות מפני התנגשויות, כלומר אמור להיות קשה מאוד מבחינה חישובית למצוא שני קלטים שונים שאם מזינים אותם לפונקציית הגיבוב מקבלים פלט זהה.
מסיבה זו MD5 אינו מתאים לתעודת מפתח ציבורי או חתימה דיגיטלית שהם מסתמכים על ההנחה שהתנגשויות בלתי אפשריות (חישובית).
באותה שנה קבוצת חוקרים גילו פגמים חמורים נוספים.
הם הראו איך אפשר להכין שני מסמכים שונים כך שיפיקו תמצית MD5 זהה.
בשנים שלאחר מכן חלה התקדמות נוספת בשבירת האלגוריתם.
בדצמבר 2008 קבוצת חוקרים השתמשה בטכניקות שהתגלו כדי לזייף תעודת מפתח ציבורי בתוך מספר שעות.
נכון לשנת 2010 הוכרז על ידי ארגון SEI כי אלגוריתם MD5 נפרץ לחלוטין ואינו מתאים יותר לכל שימוש קריפטוגרפי.
יישומים ממשלתיים נדרשים כיום להשתמש ב-SHA-2. ב-2012 נוזקת להבה ניצלה את חולשות MD5 כדי לזייף חתימה דיגיטלית של מיקרוסופט.
כיום קיימות התקפות התנגשויות נגד MD5 שמסוגלות למצוא התנגשות בתוך שניות על מחשב ביתי.
יתרה מזו, קיימת התקפה שנקראת chosen-prefix (תחילית-נבחרת) שמאפשרת ליצור התנגשות עבור שני קלטים עם תחילית קבועה בתוך מספר שעות עם חומרה סטנדרטית.
למרות זאת נכון לשנת 2016 אלגוריתם MD5 נמצא עדיין בשימוש, אם כי מוגבל, משיקולי יעילות.
אף על פי שקיימים אלגוריתמים טובים יותר כמו SHA-3 או BLAKE אלגוריתם MD5 ידוע בפשטותו ומהירותו, לכן ישנן חברות אבטחה שעדיין עושות בו שימוש.
MEKP (ראשי תיבות של Methyl ethyl ketone peroxide) הוא חומר נפץ לא תקני ממשפחת הפרוקסידים.
החומר מופק מתגובה בין מתיל אתיל קטון, מי חמצן וחומצת מלח ומופיע בצורת נוזל שקוף חסר צבע.
אף ארגוני טרור לרוב אינם משתמשים בחומר בשל רגישותו למכה, חום, ניצוצות, שינוי טמפרטורות, הלם והתפרקותו עם הזמן.
לורנזו ג'רלד פאטרסון הוא ראפר וחבר לשעבר בלהקת N.W.A, המוכר בשם הבמה MC Ren.
פאטרסון למד בתיכון דומינגוז בשכונת איסטסייד קומפטון ובאותו זמן היה חבר של אריק רייט ושניהם היו חברים בכנופיית הקלי פארק קומפטון קריפס.
בניגוד לרייט שעסק בסחר בסמים והיה מבוקש במשטרה, פאטרסון לא עסק בפשע.
לאחר שהוציאה הלהקה את אלבומה הראשון, הצטרף אליה פאטרסון.
מיד לאחר הצטרפותו של MC Ren ללהקה הוא החל לכתוב שירים שהופיעו באלבום Straight Outta Compton מ-1988. במהרה הפך לקול הראשי של הלהקה יחד עם אייס קיוב.
באותו זמן כתב עם אייס קיוב שירים לאלבומו של Eazy-E, בו השתתף גם בביצועם.
שני האלבומים יצאו בהפרש של כחודש והפכו ללהיטים היסטריים בכל העולם.
בסוף 1989 פרש אייס קיוב מהלהקה בשל בעיות פיננסיות ופתח בקריירת סולו מצליחה משלו.
לאחר פרישתו הפך MC Ren לכוח משפיע בלהקה.
ב-1991 הוציאה הלהקה את אלבומה האחרון, "Niggaz4Life", שהגיע למקום ראשון בטבלת הבילבורד.
באוגוסט 1991 התפרקה הלהקה בשל פרישתו של ד"ר דרה מהלהקה בגלל ויכוחים עם אריק רייט.
ב-1992, בעת שחבריו לשעבר ללהקה הוציאו אלבומי סולו משלהם, הוציא MC Ren מיני-אלבום (מיקסטייפ) בשם "Kizz My Black Azz" ותרם חלק מהכנסות האלבום לחברו Eazy-E.
ב-1993 הוציא MC Ren את אלבומו הראשון, Shock of the Hour, שזכה להצלחה רבה אך פחותה משל ד"ר דרה ואייס קיוב.
מפה התחילה הירידה של Ren כאשר חלה ירידה משמעותית בפופולריות שלו.
האלבום The Villain in Black שיצא ב-1996 לא זכה להתעניינות הציבור ולא הושמע ברדיו.
ב-1998 הוציא את אלבומו האחרון Ruthless for Life שסימן את האלבום האחרון שלו בחברת התקליטים של אריק רייט, Ruthless Records, כאשר הוא נותן נאומים של כבוד לחברת התקליטים האגדי שלו.
בשנת 2000, באלבומו החמישי של אייס קיוב, החליט פאטרסון לגייס את חברי N.W.A לאלבום נוסף.
Ren גייס את ד"ר דרה וביחד עם אייס קיוב הם הקליטו את השיר "Hello" בתור השיר הראשון באלבום.
השיר גם היה סינגל והוא זכה להצלחה רבה ולסיכוי של קאמבק של הלהקה.
הרעיון היה להוציא אלבום בשם Not These Niggaz Again כאלבומם הרביעי.
השלושה הזמינו את סנופ דוג כמחליף של Eazy-E שנפטר ב-1995 ויחד הם הקליטו את השיר "Chin Check".
הרעיון של הקאמבק של הלהקה לא התממש בגלל ריבים בין אייס קיוב לסנופ.
שני השירים שהוקלטו הוכנסו לאלבום N.W.A Greatest Hits.
בשנים 2014–2015, עבד MC Ren על אלבום חדש בשם (Renincarnated) והשתתף בשני שירים מתוך אלבומם החדש של פאבליק אנמי שיצאו ב-7 במרץ 2006 בשם Rebirth Of A Nation.
ביוני 1993 נשא לאישה את יסמין עלא, והביא ממנה חמישה ילדים.
בנו הבכור אנתוני הוא ראפר בפני עצמו העונה לכינוי "Waxxie".
חודש לאחר מכן, הפך לחבר בתנועת "אומת האסלאם" לאחר שבשלושת החודשים שקדמו לכך נהג לבקר במסגדי התנועה.
כעבור שנתיים עזב את התנועה, והמיר דתו לאסלאם הסוני.
MD4 הוא אלגוריתם תמצות מסרים הרביעי בסדרה, שפיתח רונלד ריבסט מהמכון הטכנולוגי של מסצ'וסטס בשנת 1990. האלגוריתם הוא חלק ממשפחה של פונקציות גיבוב קריפטוגרפיות לבדיקת שלמות ונכונות הקלט.
פלט האלגוריתם הוא באורך 128 סיביות.
האלגוריתם השפיע על פיתוחים מתקדמים יותר כגון MD5, SHA, ו-RIPEMD.
חולשתו של האלגוריתם הוצגה לראשונה על ידי דן בואר וסודלארס בכתב עת שהופיע ב-1991.
באוגוסט 2004, דיווחו מדענים כי הצליחו ליצור התנגשויות ב-MD4 על ידי שימוש ב "התנגשויות יד" (התקפה על ידי התנגשויות ולא על ידי פונקציית הפוכה).
כמו כן ההתקפה צלחה במציאת התנגשויות בפונקציות גיבוב חדשות יותר במשפחת MD4/MD5/SHA/RIPEMD.
הזמן הממוצע למציאת התנגשות במחשב מודרני הוא כ-5 שניות.
וריאנט של MD4 ממומש כיום ברשת לשיתוף קבצים הפופולרית eDonkey2000/ eMule.
המסר של 128 ביט (16 בתים) של MD4 כרגיל מיוצג על ידי 32 ספרות בבסיס הקסדצימלי.
דוגמה לפנגרם עם הקוד MD4 שלו:
אפילו שינוי קטן בקלט יוביל לשינוי דרסטי בקוד ה MD4:
למשל אם נשנה את האות d לאות c נקבל:
הקוד של מחרוזת בגודל אפס תהיה:
MEMS (ראשי תיבות של: Micro Electro Mechanical System, תרגום: "מערכת מיקרו אלקטרו-מכנית") היא משפחה של טכנולוגיות, חומרים ומעגלים משולבים ממוזערים ברמות מיקרו וננו (NEMS), המכילות רכיבים ומערכות אופטיות, אלקטרוניות ומכניות (MOEMS), וביולוגיות .
פוטנציאל המכונות הממוזערות הובן שנים רבות לפני פיתוח הטכנולוגיה וביטוי לכך הובא בהרצאתו של פרופסור ריצ'רד פיינמן בשנת 1959 "יש שפע מקום בתחתית".
הטכנולוגיה הפכה למעשית כאשר אומצו טכנולוגיות ייצור מתחום המעגלים המשולבים בהם ריבוץ, אילוח, חמצון, דפיסה , ציפוי וטכנולוגיות מזעור ושילוב נוספות.
טכנולוגיית MEMS מנצלת מספר רב של חומרים וטכניקות ייצור שונות כאשר כל שיטה תלויה בסוג ההתקן וסקטור השוק שאליו המוצר מופנה.